CELEX: 32015R2013
Language: ro
Date: 2015-11-11 00:00:00
Title: Regulamentul de punere în aplicare (UE) 2015/2013 al Comisiei din 11 noiembrie 2015 de stabilire a unor standarde tehnice de punere în aplicare cu privire la deviațiile standard aplicabile sistemelor de egalizare a riscurilor de sănătate în conformitate cu Directiva 2009/138/CE a Parlamentului European și a Consiliului (Text cu relevanță pentru SEE)

12.11.2015   
            
            
               RO
            
            
               Jurnalul Oficial al Uniunii Europene
            
            
               L 295/9
            
         REGULAMENTUL DE PUNERE ÎN APLICARE (UE) 2015/2013 AL COMISIEI
   din 11 noiembrie 2015
   de stabilire a unor standarde tehnice de punere în aplicare cu privire la deviațiile standard aplicabile sistemelor de egalizare a riscurilor de sănătate în conformitate cu Directiva 2009/138/CE a Parlamentului European și a Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2009/138/CE a Parlamentului European și a Consiliului din 25 noiembrie 2009 privind accesul la activitate și desfășurarea activității de asigurare și de reasigurare (Solvabilitate II) (1), în special articolul 109a alineatul (4) al treilea paragraf,
   întrucât:
   
               (1)
            
            
               În scopul calculării modulului „risc de subscriere pentru asigurarea de sănătate” pentru cerința de capital de solvabilitate, ar trebui stabilite deviațiile standard pentru riscul de primă și cel de rezervă legate de măsurile legislative naționale specifice care permit partajarea plății indemnizațiilor aferente riscului de sănătate între societățile de asigurare și reasigurare.
            
         
               (2)
            
            
               Aceste deviații standard ar trebui stabilite numai în ceea privește Zorgverzekeringswet (Legea privind asigurările de sănătate) din Țările de Jos, care prevede o asigurare de sănătate de bază obligatorie (basisverzekering) (denumit în continuare „sistemul de egalizare a riscurilor de sănătate din Țările de Jos”). Potrivit unei anchete desfășurate de Autoritatea Europeană de Asigurări și Pensii Ocupaționale, sistemul de egalizare a riscurilor de sănătate din Țările de Jos este singurul astfel de sistem din Uniune care îndeplinește criteriile prevăzute la articolul 109a alineatele (4) și (5) din Directiva 2009/138/CE.
            
         
               (3)
            
            
               Deviațiile standard prevăzute în prezentul regulament au fost stabilite ținând cont de calculele furnizate de De Nederlandsche Bank.
            
         
               (4)
            
            
               Prezentul regulament se bazează pe proiectele de standarde tehnice de punere în aplicare transmise Comisiei de Autoritatea Europeană de Asigurări și Pensii Ocupaționale.
            
         
               (5)
            
            
               Autoritatea Europeană de Asigurări și Pensii Ocupaționale a efectuat consultări publice deschise cu privire la proiectele de standarde tehnice de punere în aplicare pe care se bazează prezentul regulament, a analizat costurile și beneficiile potențiale aferente și a solicitat avizul Grupului părților interesate din domeniul asigurărilor și reasigurărilor, instituit în conformitate cu articolul 37 din Regulamentul (UE) nr. 1094/2010 al Parlamentului European și al Consiliului (2).
            
         ADOPTĂ PREZENTUL REGULAMENT:
   Articolul 1
   Deviații standard
   În cazul asigurărilor și al reasigurările proporționale pentru cheltuieli medicale care fac obiectul sistemului de egalizare a riscurilor de sănătate din Țările de Jos, societățile de asigurare și reasigurare utilizează pentru calcularea modulului „risc de subscriere pentru asigurarea de sănătate” următoarele deviații standard:
   
               (a)
            
            
               2,7 % pentru riscul aferent primelor de asigurare de sănătate NSLT;
            
         
               (b)
            
            
               5 % pentru riscul de rezervă aferent asigurărilor de sănătate NSLT.
            
         Articolul 2
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 noiembrie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 335, 17.12.2009, p. 1.
   
      (2)  Regulamentul (UE) nr. 1094/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea Europeană de Asigurări și Pensii Ocupaționale) de modificare a Deciziei nr. 716/2009/CE și de abrogare a Deciziei 2009/79/CE a Comisiei (JO L 331, 15.12.2010, p. 48).